
Резюме: Училищното образование има стратегическо значение за формирането на знания, умения и нагласи, свързани със сигурността, отбраната и устойчивостта на обществото. В този контекст се изследват възможностите за интегриране на различни образователни направления с физическото възпитание и спорта. Акцент се поставя върху програмния подход като средство за целенасочено управление и развитие на физическата подготовка, дисциплината, екипността и способността за реакция в кризисни ситуации. Обосновава се необходимостта от системен и интердисциплинарен модел, чрез който училищната среда да допринася за изграждането на култура на сигурност и за повишаване на националната устойчивост.

Abstract: School education plays a strategic role in developing knowledge, skills, and attitudes related to security, defence, and societal resilience. In this context, the possibilities for integrating various educational areas with physical education and sport are explored. Particular emphasis is placed on the programme-based approach as a means of systematically managing and enhancing physical preparedness, discipline, teamwork, and the ability to respond effectively in crisis situations. The need for a systematic and interdisciplinary model is substantiated, through which the school environment can contribute to fostering a culture of security and strengthening national resilience.

Непрекъснато променящият се свят поставя пред обществото необходимостта от изграждане и развиване на способности за устойчивост, адаптация, както и реакция при възникване на различни по характер кризи и заплахи. В тази връзка националната устойчивост не може да бъде разгледана само като функция на институциите от системата за сигурност и отбрана, а като по комплексна характеристика на държавата и обществото, чието формиране предполага наличието на отговорни и способни за действие граждани. В този контекст въпросът за сигурността придобива и ясни образователни измерения. 

Обучението в училище заема особено място в този процес, защото има за цел да постави основите на личностното изграждане чрез придобиването на знания, ценности и поведенчески модели. Съвременното образование няма за цел само да се надградят знанията по определен предмет, а отговаря за придобиването на ключови компетентности, позволяващи на младите хора да действат отговорно в динамичния свят. В контекста на сигурността се разглеждат способностите за анализ на рискове, кризисно поведение, оказване на помощ, гражданска ангажираност, като това е и съчетано и с физическа и най-вече психическа устойчивост.

Образованието роля в конструирането на националната сигурност, като насърчава информирани граждани, критична осъзнатост и ориентации, базирани на ценности, които помагат на индивидите да оценяват и реагират на рискове, вариращи от киберзаплахи до геополитически конфликти. Въпреки това, образованието не е само защитен или развоен ресурс; Това е и място, където се формират и затвърждават националната идентичност, разказите за сигурността и възприятията за заплаха.  (Макарчук, 2026) 

В днешно време заплахите могат да бъдат най-разнообразни в сравнение с преди, като те имат технологичен, здравен, социален, информационен или пък природен характер. Това поставя на преден план необходимостта сигурността да не се свързва преимуществено само с военни заплахи. В този контекст се изисква разтитието на адаптивни способности на поведение на институационално, обществено и индивидуално ниво. Културата на сигурност и отбрана не следва да се разглежда само с придобиването на специализирано знание, свързано с подготовката за действие при военна заплаха. Съдържанието ѝ е значително по-широкоспектърно, включващо формиране на способност за разпознаване на рискове, критично мислене, информационна грамотност, физическа култура, екипна работа и т.н. Това разбиране позволява да се разгледат няколко компонента:

1) Когнитивен – свързан с разпознаването на рисковете и механизмите за защита;
2) Граждански – свързан с проявата на обществена отговорност;
3) Поведенчески – свързан със способността за вземане на решения;
4) Практико-приложен – свързан с физическата и психическата устойчивост, както и с екипната работа;
Комплексният характер на изброените компоненти определя необходимостта от интердисциплинарен подход при тяхното формиране, тъй като нито една отделна научна област не може самостоятелно да осигури развитието на необходимите знания и умения. Гражданското образование се фокусира върху потребността индивидът да разбира своите права, задължение и отговорности. Историята и географията акцентират върху познанията, свързани с паметта, националната идентичност, територия, ресурси. Биологията пък акцентира върху природни или здравни рискове, реакция при травми. Информационните технологии позволяват на индивида да изгради способности за безопасно поведение в дигиталния свят. Физическото възпитание предоставя възможност учениците да развият дисциплина, да се научат да работят в екип, да изградят лидерски умения, устойчивост. Обучението по български език развива комуникационните умения, критическото мислене, извличане на информация в кризисна среда. 

По тази причина културата на сигурност и отбрана може да се разгледа не като резултат от изучаването на определен учебен предмет, а като резултат, формиран чрез взаимодействието между различни научни области. Интердисциплинарният подход създава възможност знанията да придобият и практическа насоченост, а училището да се превърне в пространство  за последователно изграждане на индивидуална и обществена устойчивост. 

Идентифицирането на интердисциплинарни връзки между отделните образователни области е необходима, но недостатъчна предпоставка за тяхната ефективност. Практическото им приложение изисква управленски механизъм за координация на целите, дейностите, участниците и ресурсите с оглед на предварително очаквани резултати. В тази насока програмният подход се утвърждава като подходящ инструмент за систематизиране на процеса по изграждане на култура на сигурност и отбрана чрез ресурсите на общото образование, физическото възпитание и спорта.

Същността на програмния подход се изразява в системното обвързване на установените потребности с целенасочени действия и очаквани измерими резултати. За разлика от отделните и епизодични инициативи, програмното управление се основава на последователен процес, при който всяка предприета дейност е подчинена на предварително формулирана цел и подлежи на последваща оценка. По този начин акцентът се измества от самото реализиране на дейностите към тяхната ефективност и постигнатото въздействие.

Програмният подход създава възможност различни учебни области да бъдат обединени около общи цели, свързани с физическата подготовка, устойчивостта, екипната работа, лидерството, самоконтрола и безопасното поведение. Същевременно той позволява включването на знания и компетентности от други образователни области и по този начин създава организационна основа за практическо реализиране на интердисциплинарността.

Прилагането на програмния подход може да бъде представен чрез няколко стъпки:
1) Анализиране на потребностите – определяне на потребностите от знания, умения и нагласи към културата на сигурност и отбрана, съчетана с анализ на съществуващите дефицити и потенциал в училищната среда;
2) Анализиране на целите – представяне на конкретната желана промяна, която програмата цели, като например повишаването на готовността на учениците за адекватно поведение при  кризисни ситуации;
3) Определяне на целеви групи - отчита се възрастта и придоботите знания и умения до определения етап на обучение;
4) Планиране на дейности - разработват се дейности, чрез които знанията да се прилагат в конкретни ситуации
5) Осигуряване на ресурси – определят се необходимите ресурси, които могат да бъдат разнородни по вид както материални, така и свързани с пространство и организация
6) Намиране на партньори – откриване на организации и институции, които биха могли да помогнат да се постигнат заложените цели и да разширят практическата насоченост
7) Изпълнение и мониторинг – изпълнение на дейностите, като през цялото време се проследява процеса и при необходимост се допускат и корекции;
8) Оценка на резултатите -  установява се степента на постигнатите цели; 
9) Обратна връзка – резултатите могат да се използват и като оценка;
В този контекст училищното образование може да обединява интердисциплинарния и програмния подход, като общата цел да бъде формирането на култура на сигурност и отбрана. Това се основава на разбирането, че нагласите, знанията и уменията не могат да бъдат изградени изолирано, а чрез взаимодействие между различни учебни области и практически дейности. Интердисциплинарността позволява компетентностите, придобити в училище, да бъдат прилагани в разнообразни ситуации. В този аспект обучението физическото възпитание и спортът имат специфична роля, тъй като създават условия част от придобитите знания да бъдат насочени към действие. 

Спортът играе ключова роля в цялостното развитие на подрастващите и младите хора, като допринася не само за тяхното физическо здраве, но и за формирането на важни социални умения като работа в екип, дисциплина и лидерство.  (Борукова и др., 2025) Участието в отборни спортове подпомага развитието на редица социални умения, необходими в живота. То учи децата да си сътрудничат, да общуват и да се вслушват в другите, като същевременно създава усещане за принадлежност и подпомага изграждането на социални контакти извън училищната среда. Важен аспект на участието в отбор е усвояването на дисциплина. Чрез спорта децата се научават да спазват установени правила, да вземат решения и да осъзнават последствията от неприемливо поведение. Наред с това те се учат да приемат напътствия и указания от треньори, съдии и други възрастни. (Djadigerova & Madiremov, 2023) 

По този начин учениците по-лесно се адаптират към възникнали кризисни ситуации и могат да имат готовност да реагират адекватно. Например при създаден казус, свързан с действие на ученическа групам може да се обединят знанията и уменията за характера на риска, безопасно поведение, оказване на първа помощ, както и правилна комуникация. Сложността на задачине трябва да бъдат съобразени с възсрастта и подготовката на подрастващите. 

Следователно предложеният модел не разглежда физическото възпитание и спорт като самостоятелно звено за формиране на култура на сигурност и отбрана, а по-скоро като интегрирано практивеско поле, при което могат да си взаимодействат знания и умения от различни учебни дисциплини. Програмният подход може да осигури необходимата организация и последователност на този процес, а интердисциплинарността съдържателното му единство.  Спортът е значим фактор в развитието на самочувствието и възприятията за компетентност при юношите, като също така предоставя подходяща среда за развиване на житейски и социални умения, тъй като обхваща практически всички ученици и им осигурява възможност за системно участие във физически и спортни дейности.

На индивидуално равнище училищното образование може да подпомогне изграждането на информирани и отговорни млади хора, които да са способни да оценят дадена ситуация и да взаимодейства с останалите. Физическото възпитание и спортът допълват тази подготовка, но чрез практическо развитие на качества като самоконтрол, устойчивост, дисциплина. На училищно равнище индивидуалните способности могат да създадат условия за по-добра организираност, екипна работа и оказване на помощ. В по-широк обществен контекст натрупването на тези способности имат отношение към устойчивостта на обществото, тъй като това ще подпомогне базисната култура на сигурност, ще формира личности, които умеят да разпознават риска и да си взаимодействат при появата на кризи. Именно в тази връзка училищното образование може да бъде разглеждано като един от основните фактори, допринасящи за националната устойчивост.

Спортът подобрява усещането за физическо благополучие на младежите, цялостно здраве, развитие на различни умения, самоконтрол, изграждане на характер, положителен образ на тялото, самочувствие, както и самоувереност (Simwanza, 2026) За да се установи интердисциплинарният потенциал на училищното образование за изграждане на култура на сигурност и отбрана е извършен анализ на учебните програми за общообразователна подготовка. Той е насочен към определяне на знания и умения, които имат пряко отношение към способността учениците да развиват адаптивно и отговорно поведение в условия на риск. Анализът е насочен към компетентности, които учениците развиват в периода си на обучение между Х – ХII клас. Основните дисциплини, които са разгледани са физическо възпитание и спорт, български език, георграфия и икононима, история и цивилизации и гражданско образование. Всяка от тези области притежаава различен потенциал, който да разглежда физическа устойчивост, безопасност и оценка на риск, екипна работа, отговорност, взимане на решение, гражданска компетентност, комуникативна компетентност, ориентиране, практическа готовност при криза:

Анализът разкрива, че различните учебни дисциплини допринасят със специфични умения и знания. Прилагането им позволява на учениците да формират своята култура на сигурност и отбрана и на индивидуално, и на обществено, и на национално равнище. Програмният подход от своя страна може да осигури управленската рамка на този процес, като свързва потребностите, целите и дейностите, за да се постигне очаквания резултат, а именно формирането на отговорно гражданско общество. По този начин класната стая се превръща в пространство, което формира подготвения и устойчив гражданин, който може да реагира по време на риск и кризи в обществото.

     ЛИТЕРАТУРА:
1 БОРУКОВА, Мариана, и др. Оценка на интерактивното обучение по баскетбол, волейбол и хандбал. Годишник на Национална спортна академия „Васил Левски“. София: НСА ПРЕС, 2025, с. 15–28. Available from: Оценка-на-интерактивното-обучение-по-баскетбол-волейбол-и-хандбал.pdf [viewed 2026-09-08]
2 MAKARCHUK, O., et al. Education as a Strategic Domain of National Security Culture in the Information Age: A Qualitative Scoping Review. Online. Journal of Intercultural Communication. 2026, vol. 26, №  2, p. 26–38.
3 DJADIGEROVA, Gulnaz Maratovna and Ruslan Polatbayevich MADIREMOV. The Use of Innovative Technologies in Physical Education Classes. Online. European Journal of Pedagogical Initiatives and Educational Practices. 2023, v. 1, № 2, p. 195–198. 
4 SIMWANZA, Alfa. Influence of sports participation on youth development among secondary school students. Online. Discover Education. 2026, vol. 5, p. 2. Available from: Influence of sports participation on youth development among secondary school students | Discover Education | Springer Nature Link [viewed 2026-09-08]
5 GOUDAS, Marios and Georgios GIANNOUDIS. A team-sports-based life-skills program in a physical education context. Online. Learning and Instruction. Elsevier. 2008, vol. 18, no. 6, p. 528–536. Available from: A team-sports-based life-skills program in a physical education context - ScienceDirect  [viewed 2026-09-08]

Иван Кръстев Иванов

Национална спортна академия  „Васил Левски“

Студетски комплекс, ул. „Акад. Стефан Младенов“21, 1700, София

088 355 0502

actuallyivanivanov@gmail.com

Дебора Иванова Александрова-Желязкова
35. СЕУ „Добри Войников“

гр. София, кв. Гео Милев, блок 2, ет. 5

0885843426

deborah_alexandrova@abv.bg

_452002341.unknown

